cyanic-selkie/wikianc huggingface dataset:
Քաղցր նոյեմբեր
«Քաղցր նոյեմբեր» (Sweet November), 2001 թվականին նկարահանված ռոմանտիկ մելոդրամա Կիանու Ռիվզի ու Շարլիզ Թերոնի մասնակցությամբ։ Ֆիլմը նկարահանվել է դեռևս 1968 թվականին նկարահանված համանուն ֆիլմի մոտիվներով։ Քննադատների բացասական արձագանքի պատճառով ֆիլմը ներկայացվել է «Ոսկե Ազնվամորի 2001» մրցույթին որպես «Վատագույն ռեմեյք կամ շարունակություն», իսկ Կիանու Ռիվզն ու Շարլիզ Թերոնը՝ որպես «Վատագույն դերասան» ու «Վատագույն դերասանուհի» համապատասխանաբար ։
Սյուժե
Նելսոն Մոսը գործարար է, գովազդային գործակալ, ով կարիերան գերադասում է անձնական կյանքից։ Նա ծանոթանում է Սառայի հետ, ով նման չէ Նելսոնի՝ մինչ այդ հանդիպած ոչ մի կնոջ։ Նրանց պատահական ծանոթությունը շարունակվում է, նրանք հանդիպում են Սառայի նախաձեռնությամբ։ Վերջինս մի քիչ տարօրինակ, կենսուրախ ու անհոգ կին է, ով փոխում է Նելսոնի կյանքը՝ նրան ցույց տալով, որ կյանքը տրված է այն ուրախ անցկացնելու համար։ Միայն որոշ ժամանակ անց պարզվում է, որ Սառան ամեն օրն ապրում է որպես վերջինը, որովհետև անբուժելի հիվանդ է։
Արտաքին հղումներ
Կատեգորիա:Ամերիկյան մելոդրամա ֆիլմեր Կատեգորիա:2001 ֆիլմեր Կատեգորիա:Անգլերեն ֆիլմեր Կատեգորիա:Warner Bros. ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում Կատեգորիա:Ռիմեյք ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան դրամա ֆիլմեր Կատեգորիա:2000-ականների ֆիլմեր Կատեգորիա:2000-ականների ռոմանտիկ դրամա ֆիլմեր Կատեգորիա:Ամերիկյան ռիմեյք ֆիլմեր
Լը Ռուժե
Լը Ռուժե (Le Rouget), համայնք Ֆրանսիայի Օվերն մարզի Կանտալ գավառում ։
Բնակչությունը 2012 թվականի դրությամբ կազմում է 962 մարդ, բնակչության խտությունը` 116.89 մարդ/կմ²։ Բնակավայրը զբաղեցնում է 8.23 կմ² տարածք։
2016 թվականի հունվարից Պեր համայնքի հետ միասին հանդիսանում է Լը Ռուժե Պեր համայնքի մաս։
Աշխարհագրություն
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 125 կմ հարավ-արևմուտք, Օրիյակ քաղաքից` 19 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 521 աշխատունակ (15-64 տարեկան) բնակիչ, որոնցից ակտիվ էին 380-ը, իսկ ոչ ակտիվները` 141։ Ակտիվության ցուցանիշը կազմում է 72,9 %։ 380 աշխատունակ մարդկանցից աշխատել է 353 անձ (196 տղամարդ և 157 կին)։ Գործազուրկ են եղել 27 անձ (12 տղամարդ և 15 կին)։ 141 անաշխատունակներից 31-ը եղել են աշակերտներ կամ ուսանողներ, 73-ը` թոշակառուներ, իսկ 37-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դաշքենիջուր
Դաշքենիջուր, գետակ Սևանի լճի ավազանում, Մասրիկ գետի ձախակողմյան վտակը։ Հոսում է ՀԽՍՀ Վարդենիսի շրջանով։ Երկար՝ 18 կմ ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Մասրիկ գետի վտակներ
Դժնկուտ (սարավանդ)
Դժնկուտ, սարավանդ Կիլիկիայի, հյուսիսային մասում, Մարաշի գավառում, Հեքիմխան գյուղից 2֊3 կիլոմետր հեռավորությամբ ։
Օրլովկա (գյուղ, Յասինովատսկի շրջան)
Օրլովկա (Орлівка), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Օրլովկա գյուղում բնակվում էր 874 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի գյուղեր
Անգլո-ամերիկյան պատերազմ
Անգլո-ամերիկյան պատերազմ 1812-1815, (War of 1812) զինված հակամարտություն Ամերիկայի Միացյալ Նահանգների և Միացյալ Թագավորության միջև Նապոլեոնյան պատերազմներին զուգընթաց։
Նապոլեոնյան Ֆրանսիայի դեմ պատերազմ սկսելուց անմիջապես հետո Բրիտանիան ձեռնամուխ եղավ Ֆրանսիայի ծովային ուղիների շրջափակմանը` կանխելով չեզոք երկրների հետ առևտուրը, ինչը Միացյալ Նահանգները համարեց միջազգային իրավունքի խախտում։ Շրջափակումը կազմակերպելու համար Բրիտանիան ներգրավեց ամերիկացի նավաստիներին Արքայական նավատորմ։ Մինչև պատերազմը բազմակի ծովային պատահարները ԱՄՆ-ի և Բրիտանիայի միջև ազդեցություն ունեցան ԱՄՆ-ում հակաբրիտանական տրամադրվածության վրա։ ։ Բրիտանիան սատարում էր բնիկ ամերիկացիներին, որոնք ասպատակում էին ամերիկյան բնակավայրերը։ Պատմաբանների մի մասը կարծում է, որ ԱՄՆ-ի կողմից պատերազմ հայտարարելու նպատակն էր Բրիտանական Հյուսիսային Ամերիկայի (ներկայիս Կանադա) նվաճումը։ 1812 թվականի հունիսի 18-ին ԱՄՆ նախագահ Ջեյմս Մեդիսոնը Կոնգրեսի մեծամասնության ճնշման ներքո ստորագերց Բրիտանիային պատերազմ հայտարարելու մասին հռչակագիրը։
Քանի որ Բրիտանացիների զինված ուժերի մեծ մասը Եվրոպայում կռվում էր Նապոլեոն Բոնապարտի դեմ, Բրիտանիան հաստատեց պաշտպանողական մարտավարություն, որը սահմանափակվում էր սահմանագծով և արևմտյան ճակատով։ Ամերիկայի պատերազմ հայտարարելը ժողովրդականություն չէր վայելում, հատկապես Նոր Անգլիայում, որտեղ այն անվանում էին «Պրն. Մեդիսոնի պատերազմ»։ Ամերիկյան պարտությունները Դետրոյթի պաշարումում և Քուինսթոն բարձունքի ճակատամարտում ի չիքս դարձրեցին Վերին Կանադան գրավելու ամերիկացիների փորձերը և բարձրացրեցին բրիտանացիների բարոյահոգեբանական վիճակը։ 1813 թվականին ամերիկացիները հաղթեցին Էրի լճի ճակատամարտում` իրենց վերահսկողության տակ առնելով լիճը և Թեմսի ճակատամարտում Տեկումսեի կոնֆեդերացիայի նկատմամբ։ Ամերիկացիների գլխավոր փորձը ներխուժել Կանադա տեղի ունեցավ Լանդիս-Լեյնի ճակատամարտում 1814 թվականի ամռանը։ Ծովում հզոր Արքայական նավատորմը շրջափակեց ամերիկյան նավահանգիստները` փակելով առևտրի ուղիները և թույլ տալով բրիտանացիներին հարձակվել առափնյա բնակավայրերի վրա։ 1814 թվականին այս հարձակումներից մեկում այրվեց մայրաքաղաք Վաշինգթոնը, սակայն ամերիկացիները կարողացան կանգնեցնել բրիտանացիներին և թույլ չտվեցին ներխուժել Նյու Յորք և Մերիլենդ` վերջ դնեոլվ Կանադայից դեպի ԱՄՆ-ի միջատլանտյան տարածաշրջան ներխուժումներին։
Կռիվներ տեղի ունեցան նաև Ատլանտյան և Խաղաղ օվկիանոսներում։ Հարևան Իսպանական Ֆլորիդայում երկօրյա ճակատամարտը Պենսակոլայում ավարտվեց իսպանացիների պարտությամբ։
Բրիտանիայում ահռելի չափերի հասավ պատերազմական նպատակներով բարձր հարկերի ընդդիմադիրերի թիվը, որոնք պահանջում էին նաև վերաբացել առևտուրը ԱՄՆ-ի հետ։ Երբ գահընկեց եղավ Նապոլեոնը, Ֆրանսիայի հետ պատերազմն ավարտվեց և Բրիտանիան կետնրոնացավ Ամերիկայի վրա։ Բրիտանիան ի վիճակի էր շրջափակել ԱՄՆ-ի ողջ ափամերձ հատվածը, սակայն ԱՄՆ ներխուժման փորձերը անհաջող էին, որից հետո Բրիտանիան սկսեց հաշտության քննարկումների առաջարկներ անել։
Հաշտության քննարկումներն սկսեցին 1814 թվականի օգոստոսին և Գենտի պայմանագիրը կնքվեց դեկտեմբերի 24-ին։ Խաղաղության մասին նորությունները Ամերիկա հասան երկար ժամանակ անց։ Չիմանալով պայմանագրի մասին Բրիտանական ուժերը ներխուժեցին Լուիզիանա և պարտություն կրեցին Նոր Օռլեան ճակատամարտում 1815 թվականի հունվարին։ Պայմանագրի մասին նորությունը հասավ ճակատամարտից շատ չանցած և ռազմական գործողությունները դադարեցին։ Պայմանագիրը վավերացրեց Սենատը 1815 թվականի փետրվարի 17-ին` ավարտելով պատերազմը առանց սահմանային փոփոխությունների։
Նախապատմություն
19-րդ դարի առաջին կեսերին Ամերիկայի Միացյալ Նահանգները և Կանադան գտնվում էին Միացյալ Թագավորության տիրապետության տակ։ Անգլիացիները փորձում էին մեկուսացնել այս երկու ինքնավար շրջաններին և փակել նրանց առևտրական կապերը։
Հերթական անգամ Անգլիան վերցրեց ամերիկյան նավատորմի նավերը ֆրանս-ամերիկյան առևտրային հարաբերությունները խափանելու նպատակով։ Ամերիկյան կոնգրեսում որոշվում է պատերազմ սկսել Միացյալ Թագավորության դեմ։ Այս քայլին դիմելով ԱՄՆ-ն նպատակ ուներ ինդլայնել իր տարածքները Կանադայի և Ֆլորիդայի հաշվին։ Բացի այդ ազատագրել Կանադան և ԱՄՆ-ն «Բրիտանական լծից» և պաշտպանել նախագահ Թոմաս Ջեֆերսոնին և փոխնախագահ Ջեյմս Մադիսոնին։
Այս որոշումների հիման վրա 1812 թվականի հունիսին պատերազմ հայտարարեց Միացյալ Թագավորությանը։
Լրացուցիչ ընթերցանություն
Richard Bentley, London, pp. 458, Url Richard Bentley, London, pp. 468, Ebook (full view)
Պատկերասրահ
Կատեգորիա:Անգլիայի պատմություն Կատեգորիա:ԱՄՆ-ի պատմություն Կատեգորիա:ԱՄՆ-ի պատերազմներ Կատեգորիա:Մեծ Բրիտանիայի պատերազմներ Կատեգորիա:Կանադայի պատերազմներ
(622) Իսթեր
(622) Իսթեր (Esther), աստերոիդ աստերոիդների հիմնական գոտում։ Հայտնաբերվել է 1906 թվականի նոյեմբերի 13-ին Ջոել Մետկալֆի կողմից Թաունտոնում ։
Միջին հեռավորությունը Արեգակից կազմում է 2,41401 ա. մ., առավելագույնը մոտենում է 1,8283 ա. մ. հեռավորության վրա և հեռանում 2,9998 ա. մ., իսկ Երկրի ուղեծրին Իսթեր աստերոիդը նվազագույնը մոտենում է 0,8577 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1369,96 երկրային օրվա ընթացքում, իր ուղեծրով շարժվելով միջինում 0,262782 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,65° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1906 թվականին հայտնաբերված աստղագիտական մարմիններ Կատեգորիա:Ջոել Մետկալֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆրիդրիխ Կարլ ֆոն Սավինի
Ֆրիդրիխ Կարլ ֆոն Սավինի (Friedrich Carl von Savigny, ), գերմանացի իրավաբան և պատմաբան, իրավունքի պատմության դպրոցի ներկայացուցիչ։
Կենսագրություն
Ֆրիդրիխ Կարլ ֆոն Սավինին ծնվել է հուգենոտների ընտանիքում, որը պատկանում էր Լոթարինգիայի ազնվական ընտանիքին։ Ընտանիքի ներկայացուցիչներից մեկը 1630 թվականին՝ բողոքականների հալածանքների նոր ալիքի ժամանակ (Լա Ռոշելի անկումից կարճ ժամանակ անց) տեղափոխվեց Գերմանիա։ Սավինի ազգանունը գալիս է Մոզելում գտնվող ամրոցի անունից։
13 տարեկանում Ֆրիդրիխ Կարլը որբ է մնացել։ 1795 թվականին Սավինին ընդունվել է Մարբուրգի համալսարան։ Նրա վրա մեծ ազդեցություն են ունեցել գերմանական քրեական իրավունքի բարեփոխիչներից Անտոն Բաուերը և միջնադարյան իրավունքի մասնագետ Ֆիլիպ Ֆրիդրիխ Վայսը։ Այնուհետև Սավինին իր ուսումը շարունակեց մի քանի այլ համալսարաններում, այդ թվում՝ Լայպցիգի, Գյոթինգենի և Յենայի։
1800 թվականին նա վերադարձել է Մարբուրգի համալսարան, որտեղ որպես դոցենտ դասախոսություններ է կարդացել քրեական և հռոմեական իրավունք վերաբերյալ։
1810 թվականին Սավինին ստանձնել է Բեռլինի նորաստեղծ համալսարանի հռոմեական իրավունքի ամբիոնի ղեկավարությունը։ Սավինիի հետ այնտեղ հրավիրված էին նաև այն ժամանակվա այլ հայտնի գիտնականներ։ Սավինիի մտերիմ ընկերները դարձան իրավաբան Կարլ Ֆրիդրիխ Էյխորնը և պատմաբան Բարթոլդ Գեորգ Նիբուրը։ Նրա բազմաթիվ ուսանողների թվում էր նաև Կարլ Գուստավ Հոմայերը։
Միևնույն ժամանակ Սավինին գլխավորում էր հատուկ իրավական մարմինը՝ «Spruch-Collegium»-ը, որը պետք է քններ դատարանների կողմից իրեն ուղարկված գործերը։ 1812 թվականին Սավինին դարձավ Բեռլինի համալսարանի ռեկտոր։
1814 թվականին Սավինին հրատարակել հրատարակել է «Մեր դարաշրջանի կոչումը օրենսդրության և իրավագիտության մեջ», («Vom Beruf unserer Zeit für Gesetzgebung und Rechtswissenschaft, Vom Beruf unserer Zeit für Gesetzgebung und Rechtswissenschaft»), որտեղ շարադրված են իրավունքի պատմության դպրոցի հիմնական գաղափարները։
1815 թվականից սկսած Սավինին Էյխհորնի հետ հրատարակում է «Պատմական իրավագիտություն» ամսագիրը (Zeitschrift für geschichtliche Rechtswissenschaft), որը պատմական դպրոցի «խոսնակն» է և տպագրվում է մինչև 1850 թվականին։ Միաժամանակ լույս է տեսել «Հռոմեական իրավունքի միջնադարյան պատմությունը» (Geschichte des römischen Rechts im Mittelalter) հիմնարար աշխատության առաջին հատորը։ Հետագա հատորները հրատարակվեցին մինչև 1830-ականների սկիզբը ։
1842 թվականին Սավինին թողեց իր պրոֆեսի աշխատանքը, սկսեց գլխավորել Արդարադատության նախարարության կողմից հատկացված հատուկ մարմինը, որը բարեփոխում էր պրուսական օրենսդրությունը` նոր բարձրացած թագավոր Ֆրեդերիկ Ուիլյամ IV-ի ներքո։
1853 թվականին Սավինին հրատարակեց աշխատություն` նվիրված պարտավորությունների նորմին։
Հետագայում նա հեռացավ ինչպես իրավաբանական, այնպես էլ պետական գործունեությունից։ Մահացել է 1861 թվականին, Բեռլինում։
Ֆրիդրիխ Կարլ ֆոն Սավինիի որդին պրուսացի քաղաքական գործիչ Կարլ Ֆրիդրիխ Սավինին է։ Ֆրիդրիխ Կարլ ֆոն Սավինիի անունը կրում է Բեռլինի Շառլոտենբուրգի թաղամասի հրապարակը։
Իրավունքի փիլիսոփայություն
Սավինին պատմական իրավունքի դպրոցի ամենավառ ներկայացուցիչներից էր, որի հիմնադիրը նրա ավագ ժամանակակից Գուստավ Հյուգոն էր։ Նա կարծում էր, որ յուրաքանչյուր ժողովրդի իրավունքը աստիճանաբար ձևավորվում է այդ ժողովրդի պատմական ճակատագրից, տեղական սովորույթներից և ավանդույթներից, որոնք միավորվել են Սավինիի կողմից «ժողովրդական ոգի» (Volksgeist) ընդհանուր հասկացության ներքո։
Հետեւաբար օրենսդրական գործունեություն չի կարող իրականացվել կամայականորեն, հնարավոր չէ կարճ ժամանակում կոտրել դարերի ընթացքում ստեղծված իրավական համակարգը եւ պարտադրել ժողովրդին խորթ օրենքներ։
Իրավունքի բարեփոխումները պետք է լինեն աստիճանական։
Այդ պատճառով Սավինին դեմ էր բնական իրավունքին և գերմանական իրավունքի կոդավորման ժամանակակից առաջարկներին։
«Օրենսդրության և իրավագիտության մեջ մեր դարաշրջանի կոչման մասին» աշխատությունը պատասխան էր նշանավոր իրավաբան Անտոն Ֆրիդրիխ Յուստուս Թիբոդի հրապարակումներին, ով գրել էր համագերմանական օրենսգիրք ստեղծելու անհրաժեշտության մասին։
Սավինիի մեկ այլ կարևոր աշխատությունը հռոմեական իրավունքի ուսումնասիրությունն էր։
Սավինին իր աշխատություններում ցույց տվեց, որ հռոմեական իրավունքը չդադարեց գոյություն ունենալ Արևմտյան Հռոմեական կայսրության անկումից հետո, այլ շարունակեց գոյություն ունենալ միջնադարի օրենքներում և, սովորույթներում։
Ըստ նրա, գերմանական իրավունքն ընդունել է հռոմեական իրավունքի ինստիտուտներից շատերը. հռոմեական իրավունքի ընդունումը մեծ դեր է խաղացել գերմանական «ժողովրդական ոգու» զարգացման գործում։ Կախված հռոմեական իրավունքի ընկալման նկատմամբ վերաբերմունքից՝ պատմական դպրոցում զարգացան երկու հոսանքներ՝ ռոմանտիկների, որոնց պատկանում էր Սավինին, և գերմանականները, որոնք ժխտում էին հռոմեական իրավունքի ազդեցությունը։
Ծանոթագրություններ
Կատեգորիա:Գերմանացի իրավաբաններ Կատեգորիա:Գերմանացի փիլիսոփաներ Կատեգորիա:Գերմանիայի քաղաքական գործիչներ Կատեգորիա:Գերմանիայի իրավունքի պատմություն Կատեգորիա:Բնօրինակում անաղբյուր հոդվածներ
Ֆրեդերիկ Վինսոն
Ֆրեդերիկ Վինսոն (Frederick Moore Vinson, ), ամերիկացի քաղաքական գործիչ, ԱՄՆ-ի 13-րդ գլխավոր դատավոր և Միացյալ Նահանգների ֆինանսների 53-րդ նախարար։
Կենսագրություն
Ֆրեդերիկը Վինսոնը ծնվել է Կենտուկի Լոուրենսի շրջանում՝ բանտի պետի ընտանիքում։ Դպրոցն ավարտելուց հետո ընդունվել Է Կենտուկիի Դենվիլ քոլեջի իրավաբանության ֆակուլտետ։ Ավարտելուց հետո որպես իրավաբան աշխատել է Լուիզա փոքրիկ քաղաքում և շուտով ընտրվել է քաղաքային դատախազ։
Առաջին համաշխարհային պատերազմի ժամանակ Վինսոնը ծառայել է ԱՄՆ բանակում։ Պատերազմից հետո դարձել է Կենտուկի նահանգի 32-րդ դատական երկրամասի շրջանային դատախազը։
Միխայիլ Վոլկոնսկի
Իշխան Միխայիլ Պետրովիչ Վոլկոնսկի (Михаил Петрович Волконский, ), ռուս օպերային երգիչ, երգիչ (բարիտոն), դերասան, թարգմանիչ։
Ֆրեդերիկ Վինսոն
Կենսագրություն
Իր քաղաքական գործունեությունը Վինսոնը սկսել է 1924 թվականին՝ Ներկայացուցչական պալատի ընտրություններում տարած հաղթանակով, որտեղ մինչև 1929 թվականը ներկայացրել Է Դեմոկրատական կուսակցության շահերը։ 1931-1938 թվականներին Ֆրեդերիկ Վինսոնը կրկին ընտրվել է Ներկայացուցիչների պալատի անդամ, որտեղ նա սկզբում ներկայացրել է Կենտուկիի 9-րդ, իսկ 1935 թվականին՝ 8-րդ ընտրատարածքի շահերը։
Միխայիլ Վոլկոնսկի
Կենսագրություն
Միխայիլ Վոլկոնսկին ծնվել է 1891 թվականին հուլիսի 22-ին (օգոստոսի 3) Էստլյանդիայի նահանգի Ֆալլ ամրոցում (Schloß Fall)՝ Ռևելի մոտ (ներկայում՝ գյուղ Կեիլա-Յոա, Կեիլա շրջան, Հարյումաա նահանգ, Էստոնիա) ։ Հայրը եղել է իշխան Պյոտր Միխայլովիչ Վոլկոնսկին (1861-1948), մայրը՝ իշխանուհի Եկատերինա Ալեքսեևնա Շախովսկայան, որը եղել է հետևազորի գեներալ իշխան Ալեքսեյ Իվանովիչ Շախովսկու (1821-1900) և Սոֆյա Ալեքսանդրովնա Օլսուֆևայի (1830-1882) դուստրը ։
Ֆրեդերիկ Վինսոն
Կենսագրություն
1937 թվականի նոյեմբերի 26-ին նախագահ Ֆրանկլին Ռուզվելտը Վինսոնին նշանակել է Կոլումբիայի շրջանի վերաքննիչ դատարանի դատավոր։ Այդ պաշտոնը նա զբաղեցրել է մինչև 1943 թվականի մայիսի 27-ի իր հրաժարականը։ 1942 թվականի մարտի 2-ին Վինսոնը նշանակվել է ԱՄՆ-ի գլխավոր դատավորի պաշտոնում ։
Միխայիլ Վոլկոնսկի
Կենսագրություն
1912 թվականին Միխայիլ Վոլկոնսկին ավարտել է Կայսերական Ալեքսանդրովյան լիցեյը Սանկտ Պետերբուրգում։ Երգեցողություն է սովորել Իտալիայում։ Նկարահանվել է վա շրջանի ռուսական համր ֆիլմերում ։ 1917 թվականից Ռուսաստանի հարավում ելույթ է ունեցել թատրոնում։ 1920 թվականի վերջին Ղրիմից տարհանվել է Պյոտր Վրանգելի բանակի մնացորդների հետ և տեղավորվել Բելգրադում։ 1920-1921 թվականների խաղաշրջանում եղել է օպերայի մենակատար Բելգրադի Ազգային թատրոնում, ապա Սերբական ժողովրդական թատրոնում (Նովի Սադ), որտեղ մասնավորապես կատարել է կոմս դի Լունայի դերերգը Վերդիի «Տրուբադուր», հյուպատոս Շարպլեսի դերերգը Պուչինիի «Մադամ Բատերֆլայ» օպերաներում և այլն ։ Որպես մենակատար հանդես է եկել Բելգրադում և Լյուբլյանայում, ապա Փարիզում («Ոսկե աքաղաղ» («Золотой петушок») ռուսական կաբարե) ։ Քանի որ ազնվականի համար անպատվաբեր է համարվել բեմում ելույթ ունենալը, հարազատների ճնշմամբ Միխայիլ Վոլկոնսկին ստիպված է եղել հանդես գալ բեմական կեղծանուններով՝ Միխայիլ Վերոն (Վերոնա քաղաքի անունից) և Միխայիլ Վալդարկո (Michele Valdarko)։ 1928 թվականին ելույթ է ունեցել Ֆլորենցիայում՝ ֆիլհարմոնիկ ընկերության դահլիճում, որտեղ նրան նվագակցել է կոմպոզիտոր և դաշնակահար Մարիո Կաստելնուովո-Տեդեսկոն։ Նույն թվականին իտալացի երաժշտական քննադատ Գվիդո Գատտին իր «Rassenga musicale» («Երաժշտական հանդես») ամսագրում գրել է. «Խոստումնալից է նաև ռուս բարիտոն Միխայիլ Վալդարկոն (իշխան Վոլկոնսկու արտիստական կեղծանունը), որը երգում է տարբեր լեզուներով հեշտությամբ ու ճաշակով, որ հատուկ է այդպիսի արտիստներին» ։
Ֆրեդերիկ Վինսոն
Կենսագրություն
1945 թվականի հուլիսի 23-ին նախագահ Հարի Թրումենը Ֆրեդերիկ Վինսոնին նշանակել է ԱՄՆ ֆինանսների նախարարի պաշտոնում։ Այդ պաշտոնում Վինսոնը զբաղվել է ԱՄՆ-ի ֆինանսական վիճակի կայունացմամբ և ԱՄՆ-ի առջև դաշնակից երկրների վարկերի մարմամբ։ Մասնավոր ներդրումների ներգրավման համար նա քննարկման է ներկայացրել հարկերի կրճատման մասին օրինագիծը։ 1946 թվականին Վինսոնը զբաղեցրել Է ԱՄՆ-ի գերագույն դատավորի պաշտոնը ։
Միխայիլ Վոլկոնսկի
Կենսագրություն
Մոտավորապես 1930 թվականից Միխայիլ Վոլկոնսկին աշխատել է Ժնևում Հարավսլավիայի հյուպատոսարանում, որտեղ սկզբում եղել է կամավոր ոչ բարձր աշխատավարձով, իսկ 1939 թվականին գրանցվել է անձնակազմի շարքերում որպես օրավարձու աշխատող (дневничар, պետական ծառայության իրավունք, որը Հարավսլավիայի կառավարությունը տվել է ռուս էմիգրանտներին )։ Զբաղեցրել է տարբեր պաշտոններ, որոնց մեծ մասը կապված է եղել Խորհրդային Ռուսաստանից Հարավսլավիայի քաղաքացիների հայրենադարձման հետ ։ 1931 թվականին ամուսնացել է Կիրա Գեորգիևնա Պետկևիչի (1911-1995) հետ ։ 1946 թվականին տեղափոխվել է Փարիզ՝ Ֆրանսիայում Հարավսլավիայի դեսպանատան հյուպատոսական բաժին, որտեղ զբաղվել է փաստաթղթերի թարգմանությամբ, հրապարակումների ու այլ նյութերի հավաքմամբ և դրանք արտաքին գործերի նախարարություն ուղարկելով։ 1947 թվականի աշնանն ընտանիքի հետ վերադարձել է խորհրդային Ռուսաստան։ Իոսիֆ Ստալինի հրահանգով ուղարկվել է Տամբովի մարզի Մուչկապ գյուղում բնակվելու։ Չնայած դրան՝ Միխայիլ Վոլկոնսկին ապրել է Տամբովում՝ աշխատելով դպրոցում որպես անգլերենի ուսուցիչ։ 1956 թվականին կարողացել է վերադառնալ Մոսկվա և սկսել է գրական թարգմանություններ կատարել խորվաթերենից, սերբերենից, բուլղարերենից ու ֆրանսերենից ։
Ֆրեդերիկ Վինսոն
Կենսագրություն
Ֆրեդերիկ Վինսոնը մահացել է 1953 թվականի սեպտեմբերի 8-ի վաղ առավոտյան սրտի կաթվածից։ Նրա մարմինն ամփոփված է Լուիզ քաղաքի Փայն Հիլ գերեզմանատանը ։
Միխայիլ Վոլկոնսկի
Կենսագրություն
Միխայիլ Վոլկոնսու որդին է եղել կոմպոզիտոր և կլավեսինահար իշխան Անդրեյ Վոլկոնսկին։
Միխայիլ Վոլկոնսկին մահացել է 1961 թվականի սեպտեմբերի 18-ին Մոսկվայում։ Թաղվել է Պերեդելկինոյի գերեզմանատանը։
Ծանոթագրություններ
Կատեգորիա:Ռուս դերասաններ Կատեգորիա:Խորհրդային դերասաններ Կատեգորիա:Ռուս օպերային երգիչներ Կատեգորիա:Խորհրդային օպերային երգիչներ և երգչուհիներ Կատեգորիա:Ռուս թարգմանիչներ Կատեգորիա:Խորհրդային թարգմանիչներ Կատեգորիա:Պերեդելկինոյի գերեզմանատանը թաղվածներ Կատեգորիա:Ռուս երգիչներ
Մարդիկ ամեն ինչ չգիտեն
«Մարդիկ ամեն ինչ չգիտեն» («Люди не всё знают»), 1963 թվականի խորհրդային ֆիլմ, որը նկարահանել է ռեժիսոր Նիկոլայ Մակարենկոն։ «Մարդկային արյունը ջուր չէ» և «Դմիտրո Գորիցվիտ» ֆիլմերի ուղղակի շարունակությունն է և ռեժիսորի կինոեռերգության եզրափակիչ ֆիլմը՝ հիմնված Միխայիլ Ստելմախի «Մարդկային արյունը ջուր չէ» և «Մեծ հարազատություն» վեպերի վրա։
Եղել է ԽՍՀՄ կինովարձույթի առաջատարներից մեկը․ ֆիլմը դիտել է մոտ 21 100 000 հանդիսատես ։
Սյուժե
Ֆիլմի գործողությունները տեղի են ունենում Ուկրաինայի տարածքում Հայրենական մեծ պատերազմի տարիներին։ Պարտիզանական ջոկատի հրամանատար և ժողովրդական վրիժառու Դմիտրո Գորիցվիտը և նրա համագյուղացիները՝ նրա սիրած կին Մարթան, անվախ Գանուսյան, ինչպես նաև Կարմիր բանակի հրամանատարներ Սավվա Տուրը և Միխայիլ Սոզինովը, որոնք ստացած վերքերի պատճառով մնացել են թշնամու թիկունքում, կռվում են նացիստների և նախկին պետլյուրովական Բարաբոլեյի դեմ, որը վերադարձել է Ուկրաինա։
Ֆրանց Մարկ
Ֆրանց Մարկ, գերմանացի գեղանկարիչ հրեական ծագումով, գերմանական Էքսպրեսիոնիզմի վառ ներկայացուցիչ։ Ավգուստ Մակեի և Վասիլի Կանդինսկու հետ միասին հանդիսացել է «Կապույտ հեծյալ» նկարչական միության մասնակից և գլխավոր կազմակերպիչ։
Կենսագրություն
Ծնվել է Մյունխենում հայտնի պրոֆեսիոնալ բնանկարիչ Վիլգելմ Մարկի (1839-1907) ընտանիքում։ 1900 թվականին սկսեց ուսումնառությունը Մյունխենի արվեստի ակադեմիայում, որտեղ սովորել է մինչև 1903 թվականը։ Մարկը 1903 թվականին և 1907 թվականին այցելում է Փարիզ, որտեղ ծանոթանում է ֆրանսիական պոստիմպրեսիոնիզմի, մասնավորապես Գոգենի և Վան Գոգի գեղանկարչության հետ, որը մեծ ազդեցություն է ունենում նրա վրա։ Փարիզ կատարած երկրորդ այցելությունից հետո նկարիչը լրջորեն սկսում է ուսումնասիրել կենդանիների անատոմիան, որպեսզի ավելի ամբողջապես արտացոլի բնությունը գեղանկարչության մեջ։ 1910 թվականի հունվարին Մարկը առաջին անգամ հանդիպում է Ավգուստ Մակեի հետ և այդ թվականի սեպտեմբերին ընդգրկվում է «Մյունխենի նոր նկարչական միություն»-ում։ (Neue Künstlervereinigung München). 1911 թվականի փետրվարին նահանդիպում է միության լիդեր՝ ռուս աբստրակցիոնիստ Վասիլի Կանդինսկու հետ, իսկ դեկտեմբերին Մակեի և Կանդինսկու հետ Մարկը անջատվում է «Մյունխենի նոր նկարչական միություն»-ից և ստեղծում է իր սեփական՝ «Երկնագույն հեծյալ» խումբը։
Արտաքին հղումներ
Կատեգորիա:Գերմանացի նկարիչներ Կատեգորիա:Հրեա նկարիչներ Կատեգորիա:Մյունխենի գեղարվեստի ակադեմիայի շրջանավարտներ
Ժողովածու (5008)
Ժողովածու (5008), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5008 թվի տակ։ Ձեռագիրը գրվել է 1632 թվականին (1632-1643 թվականների միջև) Տեր Ստեփանոս (Ա), Մինաս Խախտեցի (Ա, Բ) գրիչների կողմից Տաբիրդաղ (Բ)-ում։ Ստացողը եղել է Մինաս Խախտեցին (Ա, Բ)։ Գրված է թղթի վրա, որը ունի 21.4x15 չափս։ Ձեռագիրը կազմված է 133 թերթից։ Գրված է երկսյուն, նոտրգրով։ Կազմը` կաշեպատ տախտակ դրոշմազարդ։ Հիշատակարան գրչի՝ 18բ, (1632 թ.), 130բ, (1632-1643 թթ. միջև), հետագայի՝ 131բ, (1715 թ.) :
Ծանոթագրություններ
Կատեգորիա:Մատենադարանի ձեռագրեր
Կուլակ
Կուլակ (кулак - բռունցք բառից, սկզբնապես՝ թալանչիական շահագործումով, վաշխառությամբ, չարաշահությամբ հարստացած մարդ-կուլակ), Ռուսական կայսրության գոյության վերջնահատվածում՝ մինչև Հոկտեմբերյան բոլշևիկյան հեղափոխությունը, ավելի քան 3,2 հա հող ունեցող և վարձու աշխատանք օգտագործող ունևոր գյուղացիական խավի (գյուղական բուրժուազիա) ներկայացուցիչներին բնութագրելու համար օգտագործվող եզրույթ։ Այլ կերպ ասած անձ, որն իր համագյուղացիներին կախման մեջ էր գցում իրենից և պահում «բռունցքի» («кулак») մեջ ՝ հատկապես նկատի ունենալով Ստոլիպինյան ագրարային ռեֆորմից հետո հարստացած կալվածատերերին։
Հեղափոխությունից հետո (1917) «կուլակություն» եզրույթը ստացել է քաղաքական բնույթ` նշանակելով հետկապիտալիստական անցումային շրջանի գյուղացիական միջին դաս, գյուղական վերնախավ և լայն իմաստով` այլոց վարձու աշխատանքը շահագործողների դաս ։ 1920-ականների ավարտին, առաջին Հնգամյա պլանի ժամանակաշրջանում, ԽՍՀՄ-ում կուլակությունը լայն հանրությանը սկսեց ներկայացվել որպես «դասակարգ» ՝ ձեռք բերելով խորհրդային գաղափարախոսության և խորհրդային կարգերի դեմ հանդես եկող զանգվածի հեղինակություն ։
1928 թվականին խորհրդային իշխանությունը լայնածավալ հակակուլակային քարոզչություն սկսեց։ 1929 թվականին, «Պրավդա» թերթի նոյեմբերի 7-ի № 259 համարում Իոսիֆ Ստալինը հայտարարեց, որ անհրաժեշտ էր «վերացնել կուլակությունը որպես դասակարգ», ինչը նախևառաջ ենթադրում էր կուլակներին զրկել արտադրական բոլոր միջոցներից` հողի վարձակալության իրավունքից, գործիքներից, աշխատուժի վարձակալության իրավունքից ։ Երկրում սկիզբ առավ համատարած կուլակաթափություն։
Արտաքին հղումներ
Կատեգորիա:Խորհրդային դարձվածքներ
Աստա Գրյոթինգ
Աստա Գրյոթինգ (Asta Gröting, ), ժամանակակից նկարիչ։ Աշխատում է ժամանակակից արվեստի տարբեր բնագավառներում, ինչպիսիք են՝ քանդակագործությունը, փերֆորմանսը, տեսահոլովակները։ Իր աշխատանքներում Գրյոթինգը «կոնցեպտուալ և էմոցիոնալ հարցեր է տալիս սոցիալ մարմնին՝ նրանից ինչ-որ միտք վերցնելով և թույլ տալով, որ բացակայությունը խոսի»։
Կենսագրություն
Աստա Գրյոթինգը քանդակագործություն է սովորել Դյուսելդորֆի գեղարվեստի ակադեմիայում, որն և ավարտել է 1986 թվականին ։ Նրա աշխատանքների անհատական ցուցահանդեսը կայացել է KINDL-ում՝ Բեռլինի ժամանակակից արվեստի կենտրոնում, Դորնբիրնի արվեստի սրահում, Նոր բեռլինյան արվեստի ասոցիացիայում, Լինցի Լենտոս ժամանակակից արվեստի թանգարանում, Հենրի Մուր հիմնադրամում և այլն։ Մասնակցել է նաև միջազգային խմբակային ցուցահանդեսների, այդ թվում՝ Մաաս թանգարանում, Դրեզդենի գերմանական հիգիենայի թանգարանում, և Սան Պաուլոյի 22-րդ բիենալում։ Գրյոթինգը Բրաունշվայգի արվեստի համալսարանի պրոֆեսոր է։
Սկզբնական շրջանում Գրյոթինգը զբաղվել է քանդակագործությամբ, իսկ 1993 թվականից սկսած ՝ վիդեոարվեստով և փերֆորմանսով։ Գրյոթինգի աշխատանքները հաճախ ներկայացնում են սովորական, ծանոթ տարրեր, որտեղ դիտողի ուշադրությունը հրավիրվում է նրանց նյութական կերպարանափոխության վրա՝ պայմանավորված ծանոթ իրերի ուռճացմամբ։ Գրյոթինգի աշխատանքում ուշադրություն է դարձվում այն ամենին, ինչ տեսանելի չէ, օրինակ՝ ներքին ձայնին, սեքսով զբաղվող սիրահարների միջև տարածությանը, մարսողական համակարգին կամ փամփուշտների օգնությամբ ստեղծված անցքերին և այն ուղիներին, որոնցով անտեսանելին կարելի է հասցնել դեպի մակերևույթ։ Որպես այդպիսին, նա թույլ է տալիս խոսաքցությունների բացակայությունը։ Այս ուսումնասիրություններում գործում է նրա ռեալիզմի զգացումը, որը ուշադրություն է դարձնում այն ամենին, ինչը համարվում է գեղեցիկ, կամ այն ամենին, ինչը հասարակությունը համարում է վնասված կամ նույնիսկ վնասակար։ Ստեղծվում են արվեստի գործեր, որոնք հոգեբանական և հուզական հեռանկարները մարդկանց բարդ փոխհարաբերությունները վերածում են հստակ ձևերի։ Հաճախ դրանք ներկայացվում են աշխատանքային խմբերով կամ շարքերում ։
Շարքեր
Բեռլին ֆասսադեն (Berlin Fassaden, 2016-2018), բաղկացած է սիլիկոնից պատրաստված մի շարք նեգատիվներից, որոնք ունեն մոնումենտալ չափսեր։ Դրանց վրա կարելի է տեսնել ռազմաճակատի փամփուշտների անցքերը։ Գրյոթինգի համար դերասանական կազմը գործում է որպես լուսանկարչական երկար էքսպոզիցիա, որը պատկերում են պատմություն․ փամփուշտների կրակի պահից մինչ մեր օրերը՝ իրենց հետ վերցնելով փոշին, կեղտը և նույնիսկ գրաֆիտիները։ «Ես ուզում եմ այս ավերված պատերի և ճակատների ներսից նայել աշխարհին,- ասում է Գրյոթինգը,- ասես կարող էի տեսնել իմ դեմքը, որը ետ է նայում ինձ» ։ Հպում (Touch), շարունակական շարք, որը նկարիչը սկսել է դեռ 2015 թվականին։ Գրյոթինգը մի շարք ընկերների հրավիրեց նստելու, իրենց դիմանկարները պատկերելու նպատակով։ Նկարչուհին ձեռքերով գծում է նրանց դեմքի ուրվագիծը։ Այն հիշեցնում է քանդակագործության, դեմքի արտահայտությունը կարդալու ժեստերը։ Թեև դա մակերեսի հպում է, միևնույն ժամանակ նաև ամենաինտիմ խոսակցություն է ։
Գյոթեի շրջագայող վագոն Ադենաուերի Մերսեդեսը և իմ խելքը (անգլերեն՝ The Traveling Carriage of Goethe the Mercedes of Adenauer and My Smart, 2011), Գրյոթինգը ստեղծել է երեք տարբեր դարաշրջանների երեք մեքենաների մասշտաբային ձուլվածքներ։ Ռետինե կաղապարները պատկերում են շարժման քանդակի պատմությունը։ Շարժումը նաև Գրյոթինգի տեսահոլովակի թեման է, որում թռչնի թռիչքի բարձրությունից տեսնում ենք մի քանի մեքենաներ, որոնք մրցում են կայանատեղի համար ։ Տարածություն սիրահարների միջև (Space Between Lovers, 2008–) ֆիզիկական ինտիմ պահի նյութականացումն է։ Երկու դերասաններ սեքսով զբաղվելիս պատվել են սիլիկոնով։ Այս կերպ, միջանկյալ, ներքին տարածությունը պատկերավորվեց քանդակի տեսքով։ Ե՛վ մտերմությունը, և՛ հեռավորությունը սահմանում են նաև Տարածություն ընտանիքի միջև (անգլերեն՝ Space Between a Family, 2010–2015), որը ներկայացնում է Գրյոթինգի ընտանիքի անդամների իրական չափսերի ձուլվածքներ, որոնք արվել են մի քանի տարիների ընթացքում։ «Դժվար չէ պատկերացնել, որ այս ներհոսող կերպարներն ունեն ներքին օրգաններ,- գրում է բրիտանացի հեղինակ Դեբորա Լևին,- բայց նրանք նաև անսովոր են, նյութի սգավոր մոխրագույն ուրվականներ, որոնք կարծես թե դուրս են գալիս և՛ պատերազմից, և՛ արգանդից» ։
90-ական թվակնների սկզբից Գրյոթինգը քանդակագործությունից բացի, սկսել է նաև հետաքրքրվել ոչ նյութական մեդիայով, որի տարրերն են փերֆորմանսը և տեսանյութը։ Ներքին ձայն (The Inner Voice, 1993–2004), այս աշխատանքի համար Գրյոթինգը ուսումնասիրել է որովայնախոսությունը որպես կատարողական գործիք՝ մարդու հոգին և նրա ներքին մտածմունքները հետազոտության համար ։ Մի շարք տեսահոլովակներ հայտնվել են նկարչի ստեղծած կեղծիքի մեջ և ամբողջ աշխարհից ժամանած փորոքավարների զրույցների մասին։ Նրանք իրենց մայրենի լեզվով կատարեցին Գրյոթինգի, Դեբորա Լևիի և Թիմ Էտչելսի գրած երկխոսությունները։ Գրյոթինգն անգամ աշխատել է բնիկ ամերիկացի որովայնախոսի՝ Բադդի Բիգ Մաունթի հետ ։
Հանրային հավաքածուներ
Verein der Freunde der Nationalgalerie հավաքածուի համար Nationalgalerie Berlin, Բեռլին / Arnold Forde, Լոս Անջելես, USACCarol Schwartz, Դենվեր, Ամերիկայի Միացյալ Նահանգներ/ Collection Helga de Alvear, Մադրիդ, Իսպանիա / evn sammlung, Maria Enzersdorf, Ավստրիա / Fonds Régional d'Art Contempor FRAC), Լիմոժ, Ֆրանսիա / Fundació la Caixa, Բարսելոնա, Իսպանիա / Hypo - Bank, Munich / Institut für Auslandsbeziehungen (ifa), Շտուտգարտ, Գերմանիա/ Jerome Stern, Նյու Յորք, Ամերիկայի Միացյալ Նահանգներ/ / Koç հիմնադրամ, Ստամբուլ, Թուրքիա / Landesbank Baden-Württemberg, Շտուտգարտ, Գերմանիա / MARTa Հերֆորդ, Հերֆորդ / Museum Ludwig, Քյոլն / Saint Louis Art Museum, Սենթ Լուիս, Ամերիկայի Միացյալ Նահանգներ / Sammlung Block, Berlin / Sammlung Deutsche Bank, Ֆրանկֆուրտ, Գերմանիա / Sammlung Goetz, Մյունխեն / Sammlung Grässlin
Դաստագիր (հանքային աղբյուր)
Դաստագիր, հանքային աղբյուր Լեռնային Ղարաբաղում, Ջրաբերդի (այժմյան Մարտակերտի) շրջանում՝ Դաստակերտ ավերակի գյուղի մոտ ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Արցախի աղբյուրներ Կատեգորիա:Հանքային աղբյուրներ
Քիմբերլի Հիլլ
Քիմբերլի Հիլլ (Kimberly Hill, ), ամերիկացի վոլեյբոլիստուհի, ով ԱՄՆ-ի վոլեյբոլի ազգային հավաքականի կազմում հաղթել է 2014 թվականի աշխարհի առաջնությունը։
Անձնական և վաղ կյանքը
Քիմբերլի Հիլլը ծնվել է Բրադ և Թերի Հիլլերի ընտանիքում։ Նա ունի 3 քույր՝ Քելսի, Շելբի և Քեյթլին Հիլլերը։
Կարիերա
2008 թվականին ավարտելով Պորտլանդի Քրիստոնեական ավագ դպրոցը Քիմբերլի Հիլլը սկսեց զբաղվել լողափի վոլեյբոլով ։
2014 թվականի աշխարհի առաջնությունում Հիլլը արժանացել է ոսկե մեդալի։ Եզրափակչում Ամերիկայի ազգային հավաքականը կարողացել է հաղթել Չինաստանի ազգային հավաքականին, 3:1 հաշվով ։ Քիմբերլի Հիլլը աշխարհի ամենաթանկ վոլեյբոլիստուհիներից է ։ 2016 թվականին Հիլլը հաղթել է վոլեյբոլի համաշխարհային Գրան պրի, արժանացել է իր դիրքի լավագույն վոլեյբոլիստուհու կոչմանը ։
Արտաքին հղումներ
Կատեգորիա:Վոլեյբոլիստներ Կատեգորիա:2016 թվականի Ամառային օլիմպիական խաղերի բրոնզե մեդալակիրներ Կատեգորիա:2020 թվականի Ամառային օլիմպիական խաղերի չեմպիոններ
Չեռնոգորիան Եվրատեսիլ երգի մրցույթում
Մոնտենեգրոյը մասնակցել է «Եվրատեսիլ» երգի մրցույթին `11 անգամ։ Մինչ 2007թ երկիրը մասնակցում էր Հարավսլավիայի մի մասի (Յուլոսլավիայի Սոցիալիստական Դաշնային Հանրապետությունը, 1961-1991թթ., 1992 թ. Հարավսլավիայի Դաշնային Հանրապետությունը) և Սերբիան և Չերնոգորաիա (2004-2006թթ.):.Չեռնոգորիան որպես Սերբիա և Չեռնոգորիա միշտ եղել է լավագույն 10նյակում:Չեռնոգորիան մրցույթին մասնկացել է 11 անգամ և 2անգամ անցել եզրափակիչ:Չեռնեգորիան 2014թ-ին առաջին անգամ անցավ եզրափակիչ:Մեկ տարի անց 2015թ-ին Չեռնոգորիան գրանցեց երկրի լավագույն արդյունքը։
Բյուքս
Բյուքս (Büchse անոթ), հղկած կափարիչով ապակյա բաժակաձև անոթ։ Օգտագործվում է քիմիական աշխատանոցում՝ խոնավություն կլանող և սորուն նյութերը կշռելու և պահելու համար։
Կատեգորիա:Քիմիական սարքավորումներ
Դալիգետ
Դալիգետ, Բուգուր, Թուլլար, գետակ Արաքսի ավազանում, Որոտանի ձախակողմյան վտակը։ Սկիզբ է առնում Սյունիքի հյուսիսային մասից և մայր գետին է միանում Սիսիանի շրջանի Բորիսովկա գյուղում։ Երկարությունը՝ 26 կիլոմետր ։
Ծանոթագրություններ
Կատեգորիա:Սյունիքի մարզի գետեր Կատեգորիա:Որոտան գետի վտակներ
Ագրոֆիզիկա
Ագրոֆիզիկա, ագրոնոմիական ֆիզիկա, գիտություն բույսերի արտաքին կենսապայմանների հետազոտության ֆիզիկական մեթոդների և կենսագործունեության ֆիզիկական պրոցեսների մասին։
Ուսումնասիրում է հողի, բույսի և մթնոլորտի գետնամերձ շերտի ֆիզիկական երևույթները։ Օգտվելով ֆիզիկայի տեսական ու գործնական նվաճումներից՝ ագրոֆիզիկան մշակում է բույսերի բերքատվության բարձրացմանը և վաղահասությանը նպաստող միջոցներ։
Ագրոֆիզիկայի հիմնական բաժիններն են՝
ԽՍՀՄ-ում ագրոֆիզիկոսների դպրոցի հիմնադիրը ագրոֆիզիկոս Իոֆֆեն է։
Արտաքին հղումներ
Կատեգորիա:Ֆիզիկական գիտություններ Կատեգորիա:Բուսաբուծություն
Թոքաթյան
Թոքաթյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Տեղանվանական հիմքով ազգանուններ
Դարպաս (սարավանդ)
Դարպաս, սարավանդ Լոռիում, պատմական Լոռի քաղաքի ավերակների շրջանում ։
Ծանոթագրություններ
Կատեգորիա:Հայաստանի սարավանդեր Կատեգորիա:Սարավանդներ այբբենական կարգով
Das letzte Streichholz
Das letzte Streichholz - գերմանական Oomph! մետալ-խմբի GlaubeLiebeTod ալբոմից երկրորդ սինգլն է։ Թողարկվել է 2006 թ. մարտի 12-ին Gun Records-ի կողմից։ Նկարահանվել է տեսահոլովակ։ Երգի անվանումը հայերեն թարգմանվում է որպես "Վերջին լուցկին"։ Ավստրիայում սինգլը զբաղեցրել է 37-րդ հորիզոնականը ։
Ծանոթագրություններ
Կատեգորիա:2006 երգեր Կատեգորիա:Oomph! երգեր
Էսիզ
Էսիզ (Essises), կումունա Ֆրանսիայում, գտնվում է Պիկարդիա մարզի Էնա գավառում։ Մտնում է Էսոմ սյուր Մարն կանտոնի կազմի մեջ։ Կոմունայի շրջանը՝ Շատո Տերրի։
Համայնքի INSEE կոդը՝ 02289։
Տնտեսություն
2010 թվականին համայնքի 295 աշխատունակ (15-64 տարեկան) բնակիչներից 214-ը տնտեսապես ակտիվ էին, 81-ը՝ ոչ ակտիվ (ակտիվության ցուցանիշը կազմել է 72,5%, 1999 թվականին եղել է 75,7%)։ 214 տնտեսապես ակտիվ բնակիչներից աշխատում էին 197-ը (107 տղամարդ և 90 կին), գործազուրկ էին 17 մարդ (5 տղամարդ և 12 կին)։ 81 տնտեսապես ոչ ակտիվ բնակիչներից 26-ը եղել են աշակերտներ կամ ուսանողներ, 38-ը՝ թոշակառուներ, 17-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ Կատեգորիա:Էնա դեպարտամենտի կանտոններ
Դեղթափ
Դեղթափ, Ագտաղ, Աղդայի լեռ, Աղդաղ, Աղտայի լեռ, Դեղտաբ, Թուղատ, Սպիտակ լեռ, լեռ Հայկական լեռնաշխարհում՝ Բյուրակն բարձրավանդակի հյուսիսային մասում։ Հարավում միանում է Խալիաս լեռանը, իսկ արևելքում հասնում է մինչև Արածանիի հովիտը։ Կրաքարային է, սպիտակ տեսքով (այստեղից էլ նրա անվանումը)։ Բուսականությունը շատ աղքատ է, խիստ սակավաջուր։ Բարձրությունը մոտ 1900 մետր է ։
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Թուրքիայի լեռներ
Էդդի Կանտոր
Էդդի Կանտոր (Eddie Cantor, ), ամերիկացի դերասան, պարող, երգիչ և երգերի հեղինակ։
Ծնվել է Ռուսական կայսրությունից գաղթած հրեաների ընտանիքում։
Հայտնի է եղել Բրոդվեյում, ռադիոյում, ինչպես նաև հեռուստատեսության կայացման վաղ փուլերում։ Միացյալ Նահանգներում ստացել է «Կենդանի առաքյալ» մականունը, քանի որ նրա սուպեր-ռեյտինգային ռադիոշոունները, որոնք զվարճալի պատմություններ են ներկայացնում իր կնոջ՝ Իդայի և նրանց հինգ դուստրերի մասին և ունկնդիրների հսկայական լսարան էին հավաքում։ Նրա մեծ լայն բաց աչքերը «Բանջոյի Աչքեր» մականունն են ստացել համանուն լարային երաժշտական գործիքի պատճառով։ Նրանք նաև դարձել են նրա յուրահատուկ ապրանքային նշանը և հաճախ ծաղրանկար են պատկերված եղել նրա պատկերով նկարազարդումների վրա։
1933-1935 թվականներին եղել է ԱՄՆ Գիլդիայի կինոդերասանների նախագահը։
Կանտորի ելույթները շարունակվել են մինչև 1953 թվականը։ Մահացել է Բևեռլի Հիլզի իր տանը՝ ինֆարկտից։ Մահվանից մեկ տարի անց արժանացել է «Օսկար» պատվավոր մրցանակի։
Ծանոթագրություններ
<references group="" responsive="1">
Արտաքին հղումներ
Պաշտոնական կայք
Կատեգորիա:Ամերիկացի երգիչներ Կատեգորիա:Ամերիկացի դերասաններ Կատեգորիա:Ամերիկացի կատակերգուներ Կատեգորիա:Ամերիկացի պարողներ Կատեգորիա:Հրեա երգիչներ Կատեգորիա:Ամերիկացի կոմպոզիտորներ Կատեգորիա:Ամերիկացի կինոդերասաններ Կատեգորիա:Համր կինոյի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի հասարակական գործիչներ Կատեգորիա:Ամերիկացի խորեոգրաֆներ Կատեգորիա:Ամերիկացի փոփ երգիչներ Կատեգորիա:Ամերիկացի պրոդյուսերներ Կատեգորիա:Ամերիկացի երաժիշտներ Կատեգորիա:Թատրոնի դերասաններ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Օսկարակիրներ Կատեգորիա:20-րդ դարի ամերիկացի երգիչներ Կատեգորիա:Սրտամկանի ինֆարկտից մահացածներ
Դարագլուխ
Դարագլուխ, հնավայր Երևան նահանգի Նոր Բայազետի գավառում։ Գտնվում է այժմյան Կամո քաղաքի մոտ։ Ունի հնագույն մի շարք գերեզմանաթմբեր ։
Ծանոթագրություններ
Կատեգորիա:Հայաստանի աշխարհագրություն
Բեզիմենոե (գյուղ, Նովոազովսկի շրջան)
Բեզիմենոե (Безіменне), գյուղ Ուկրաինայի Դոնեցկի մարզի Նովոազովսկի շրջանում։
Արտաքին հղումներ
Կատեգորիա:Ուկրաինայի Դոնեցկի մարզի Նովոազովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1799 թվականին հիմնադրված բնակավայրեր
Դարայուրտ (հանքային աղբյուր)
Դարայուրտ, հանքային աղբյուր Արփա գետի վերին հոսանքում ։
Ծանոթագրություններ
Կատեգորիա:Աղբյուրներ այբբենական կարգով
Ագլոմերացում
Միաժամանակ օգտագործվում է գունավոր մետալուրգիայում (ցինկի, կապարի արտադրություն են), ինչպես նաև մեծ քանակությամբ ծծումբ պարունակող հանքաքարից այն մասնակիորեն հեռացնելու նպատակով։ Ագլոմերացման նշանակությունը հատկապես մեծ է օգտակար հանածոների հարստացումից հետո հանքաքարի խոշոր կտորներ ստանալու գործում։
Ագլոմերացման անհրաժեշտ ջերմությունն ստացվում է բովախառնուրդին ավելացրած վառելանյութը (կոքս, քարածուխ) այրելու միջոցով։ Ծծմբային հանքաքարի ագլոմերացման դեպքում այդ ջերմությունն ապահովվում է սուլֆիդների այրմամբ։ Օդը տրվում է վերևից ներքև՝ անցկացվելով բովախառնուրդի բոլոր շերտերի միջով,
Կատեգորիա:Մետալուրգիա
Պեր (Կանտալի գավառ)
Պեր (Pers), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 297 մարդ, բնակչության խտությունը` 18.50 մարդ/կմ²։ Բնակավայրը զբաղեցնում է 16.05 կմ² տարածք։
2016 թվականի հունվարից Լը Ռուժե համայնքի հետ միասին հանդիսանում է Լը Ռուժե Պեր համայնքի մաս։
Աշխարհագրություն
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 120 կմ հարավ-արևմուտք, Օրիյակ քաղաքից` 17 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մեկնութիւն սաղմոսաց (5163, Վարդան Արևելցի)
Մեկնութիւն սաղմոսաց, Վարդան Արևելցի (5163), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5163 թվի տակ։ Ձեռագիրը գրվել է 1415 թվականին Կիրակոս գրիչի կողմից։ Կազմող՝ Հովսեփ (1592)։ Ստացողը եղել է Հովհաննես վարդապետը։ Գրված է թղթի վրա, որը ունի 18.5x15 չափս։ Ձեռագիրը կազմված է 281 թերթից։ Գրված է միասյուն, բոլորգրով։ Կազմը` կաշեպատ տախտակ դրոշմազարդ, աստառը՝ շերտազարդ կապույտ կտավ։ Հիշատակարաններ գրչի՝ 9ա, 38ա, 188ա, 275ա, 279ա, 279բ և այլուր, կազմողի՝ 281ա (1592 թ.), հետագայի՝ 280ա, 280բ (1517 թ.), 280 (16-րդ դար) ։
Ծանոթագրություններ
Կատեգորիա:Մատենադարանի ձեռագրեր
Դարադոքս
Դարադոքս, գետակ Միջերկրական ծովի ավազանում, Կիլիկիայում։ Ոմանք նույնացնում են նոր ժամանակների Զիհաբ գետի հետ ։
Ծանոթագրություններ
Կատեգորիա:Կիլիկիայի գետեր
Արմանդ Համմեր
Արմանդ Համմեր (Armand Hammer, ), ամերիկյան արդյունաբերող, հասարակական գործիչ, բարերար։ Կրթությամբ՝ բժիշկ։ «Օքսիդենթըլ փեթրոլեում քորփորեյշըն» ընկերության տնօրենների խորհրդի նախագահ և պրեզիդենտ (1957 թ.-ից)։ Հանդես է եկել ռուս-ամերիկյան տնտեսական և մշակութային կապերի զարգացման օգտին։ Զբաղվել է նաև արվեստի գործեր հավաքելով։ Մեծ օգնություն է կազմակերպել Հայաստանում 1988 թ.-ի դեկտեմբերի 7-ի երկրաշարժի աղետյալներին, այցելել է Երևան, նվիրաբերել 1 միլիոն դոլար։
Ծանոթագրություններ
Կատեգորիա:Ամերիկացի բարերարներ Կատեգորիա:Ամերիկացի հասարակական գործիչներ Կատեգորիա:20-րդ դարի ամերիկացի գործարարներ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի գործարարներ
Գերմանական ազգային թանգարան
Գերմանական ազգային թանգարան (Germanisches Nationalmuseum) Նյուրնբերգում, արվեստի և պատմության ամենամեծ թանգարանը գերմանախոս Եվրոպայում։ Թանգարանում ցուցադրվում է ավելի քան 1,3 միլիոն ցուցանմուշ ։ Այն որպես Գերմանական թանգարան (Germanisches Museum) 1852 թվականին հիմնադրել է Հանս Ֆիլիպ ֆոն Աուֆզեսը։ Ժամանակակից թանգարանային համալիրը (վերջին անգամ վերանորոգվել է 1996 թվականին) ընդգրկում է նյուրնբերգյան կարտեզյան միաբանության մեծ եկեղեցու շինությունը (նաև գավիթը)։
Թանգարանային ցուցադրություն
Առավել նշանակալից են գեղանկարների և քանդակների հավաքածուները։ Գեղանկարչության հավաքածուն ներառում է Ալբրեխտ Դյուրերի, Հանս Հոլբայն Ավագի, Լուկաս Կրանախ Ավագի, Պիտեր Բրեյգել Ավագի, Ռեմբրանդի և բազմաթիվ նկարիչների գործեր ։
Քանդակների հավաքածուն հայտնի է Ֆայտ Շտոսի և Ադամ Կրաֆտի աշխատանքներով։
Թանգարանում ցուցադրված են նաև պատմական երաժշտական գործիքներ, խաղալիքներ, ինտերիերի և կահույքի տարրեր, աստղագիտական, աշխարհագրական և վիրաբուժական գործիքների գիտական պարագաներ, նաև՝ Մարտին Բեհայմի Երկրային խնձորը, դրամներ, կնիքներ, շքանշաններ, տեքստիլի նմուշներ, ոսկերչական զարդեր, զենքեր և որսորդական պարագաներ։
Թանգարանի արխիվում պահպանվում են ավելի քան 10000 հին ձեռագրեր և փաստաթղթեր ։
Երաժշտական գործիքներ
Գերմանական թանգարանում է գտնվում Եվրոպայում պատմական երաժշտական գործիքների ամենամեծ հավաքածուն։ Ցուցադրությունից բացի՝ թանգարանը, Բավարական ռադիոյի հետ համատեղ, կազմակերպում է «Musica Antiqua» շարքի համերգներ, որոնց մասնակցում են հայտնի երաժիշտներ՝ թանգարանային հավաքածուի նվագակցությամբ։
Ցուցանմուշներից առավել հայտնի երաժշտական գործիքներից են․
Հավաքածուն ներառում է նաև մասնավոր հավաքածուներ, որոնցից վերջինը (2000 թվականին) Կառլ և Հելգա Հախենբերգների պղնձե փողային գործիքների հավաքածուն է։
Արտաքին հղումներ
Կատեգորիա:Գերմանիայի պատկերասրահներ Կատեգորիա:Նյուրնբերգի թանգարաններ Կատեգորիա:Գերմանիայի թանգարաններ Կատեգորիա:1852 հիմնադրված թանգարաններ Կատեգորիա:Ազգային թանգարաններ Կատեգորիա:Երաժշտական գործիքների թանգարաններ Կատեգորիա:Բնօրինակում անաղբյուր հոդվածներ
Սեն Կոնստան Ֆուրնուլես
Սեն Կոնստան Ֆուրնուլես (Saint-Constant-Fournoulès), համայնք Ֆրանսիայի Օվերն մարզի Կանտալ գավառում ։
Բնակավայրը ստեղծվել է 2016 թվականի հունվարին` Սեն Կոնստան և Ֆուրնուլես համայնքների միավորման արդյունքում։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ Կատեգորիա:2016 թվականին հիմնադրված բնակավայրեր
Դի Հեփբերն
Դի Հեփբերն (Dee Hepburn, ), շոտլանդացի նախկին դերասանուհի, որը 1981 թվականին նկարահանված «Գրեգորիի ընկերուհին» կինոնկարում կատարել է Դորոթիի դերը, ինչպես նաև 1985-1988 թվականների ընթացքում մարմնավորել Էնն-Մարի Վեյդին ITV հեռուստացանցի «Խաչմերուկներ» հեռուստասերիալում։
Վաղ կյանք
Հեփբերնը հասակ է առել Շոտլանդիայի Իսթ Քիլբրայդ քաղաքում և հանդիսացել ատամնատեխնիկ Բոբի Հեփբերնի ու վերջինիս կնոջ՝ Մադելինի հինգ դուստրերից չորրորդը ։
Դերասանական գործունեություն
Դերասանության ու պարի դասընթացներ անցնելուց հետո դեռևս դպրոցական տարիքում դեր է ստացել STV հեռուստաալիքի նկարահանած «The Prime of Miss Jean Brodie» ֆիլմում և ստացել Դորի Հեփբուրն անունը ։ Նկարահանվել է նաև 1981 թվականի արտադրության «Գրեգորիի ընկերուհին» կինոնկարում և մարմնավորել Ջոն Գորդոն Սինքլերի սիրած աղջկան՝ Դորոթիին, որի համար արժանացել է «Տարվա Variety Club դերասանուհի» մրցանակի։ 2010 թվականին, կինոնկարի թողարկման 30-ամյակի առթիվ դերակատարները վերամիավորվել են և Հեփբուրնի մասնակցությամբ կինոնկարից մի հատված 2012 թվականի Լոնդոնի ամառային օլիմպիական խաղերի բացման արարողության մաս է կազմել ։
Հեռուստատեսությունում գործունեություն է սկսել և նկարահանվել Գլազգոում բեմադրված «Մեգի» հեռուստասերիալում, ինչպես նաև մասնակցել It's a Knockout հեռուստախաղին ։ «Խաչմերուկներ» հեռուստասերիալում երեք տարի կատարել է ընդունարանի աշխատակցուհի Էնն-Մարի Վեյդի դերը։ 1996 թվականին նկարահանված «Բրյուս» կինոնկարում մարմնավորել է Մերի Բրյուսին։
Հետդերասանական գործունեություն
Երկրորդ ամուսնու հետ ապրում է Իսթ Քիլբրայդ քաղաքում և զբաղվում տեղական մի ընկերության բիզնեսի զարգացմամբ ։
Ես՝ թագավոր, ես՝ ստրուկ, ես՝ որդ, ես՝ Աստված (ֆիլմ, 1915)
Ես՝ թագավոր, ես՝ ստրուկ, ես՝ որդ, ես՝ Աստված (Я — царь, я — раб, я — червь, я — Бог), գեղարվեստական համր ֆիլմ, որի ռեժիսորն է Եվգենի Բաուերը։ Ֆիլմը էկրան Է բարձրացել 1915 թվականի դեկտեմբերի 12-ին։ Այլ անունն է «Սպասուհու արկածները»։ Ֆիլմը չի պահպանվել։
Սյուժե
Իվան Ստրոևը որոշում է արձակուրդներն անցկացնել մոր կալվածքում։ Այնտեղ նա սիրահարվում է սպասուհի Լիզային և նրան տանում քաղաք՝ ամուսնանալով նրա հետ։ Լիզան հոգնում է ձանձրալի ամուսնուց և մտերմանում նկարիչ Սերգեյ Ուտկինի հետ։ Իվանը բացահայտում է կնոջ դավաճանությունը և փորձում խեղդել նրան։ Միայն Սերգեյի և նրա ընկերոջ միջամտությունն է փրկում Լիզային։ Իվանը հասկանում է, որ իր կնոջը չի կարող հետ պահել, և Լիզային ու Սերգեյին հայտարարում է, որ չի խանգարի նրանց։ Իվանը վերադառնում է մոր կալվածք։
Քննադատություն
Եվ. Բաուերի «Ես՝ թագավոր, ես՝ ստրուկ, ես՝ որդ, ես՝ Աստված» ֆիլմի գրախոսության մեջ «Պեգաս»-ի հեղինակը նշել է. «Այստեղ պարոն Բաուերը գեղարվեստական տեխնիկայի ճանապարհին կատարել է նաև մի նոր քայլ։ Հանդիսատեսը գիշերը կարող է տեսնել Մոսկվայի համայնապատկերը գիշերով։ Ռեժիսորին հաջողվել է նկարել փողոցը այն ժամերին, երբ վառվում են լամպերի լույսերը, և փայլում են Էլեկտրական ցուցանակները»։ Ըստ Ն. Տ.-ի (հավանաբար Ն. Տուրկինի)՝ «տաղանդավոր ռեժիսորն անխոնջ ձգտում է առաջ շարժվել, փնտրում է նոր հնարավորություններ, բազմազանություն է մտցնում ստեղծագործական տեխնիկայի մեջ», այնուամենայնիվ, «ռեժիսորի կողմից, թերևս, սխալ էր դերը վստահել պարոն Գրոմովին՝ նեղ և ամենևին էլ ոչ ճկուն ձիրքով արտիստին»։
Կինոյի պատմաբան Վենիամին Վիշնևսկին ֆիլմը գնահատել է հետևյալ կերպ. «Ֆիլմը ռեժիսորական հետաքրքիր մտահղացում է, բայց դերասանական խաղը միջակ է. հետաքրքիր են Բ. Զավելևի գիշերային նկարահանումները»։
Ծանոթագրություններ
Կատեգորիա:1915 ֆիլմեր Կատեգորիա:Վիքիպեդիա:ՈՒՎ 2023-ի հոդվածներ
(623) Քիմերա
(623) Քիմերա (Chimaera), աստերոիդ աստերոիդների հիմնական գոտում։ Հայտնաբերվել է 1907 թվականի հունվարի 22-ին Կառլ Լոհներտի կողմից Հայդելբերգում ։
Միջին հեռավորությունը Արեգակից կազմում է 2,461763 ա. մ., առավելագույնը մոտենում է 2,1852 ա. մ. հեռավորության վրա և հեռանում 2,7383 ա. մ., իսկ Երկրի ուղեծրին Քիմերա աստերոիդը նվազագույնը մոտենում է 1,2318 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1410,81 երկրային օրվա ընթացքում, իր ուղեծրով շարժվելով միջինում 0,255173 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,13° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1907 թվականին հայտնաբերված աստղագիտական մարմիններ Կատեգորիա:Կառլ Լոհներտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դորոթի Լի Սայերս
Դորոթի Լի Սայերս (Dorothy Leigh Sayers; ), անգլիացի գրող, բանասեր, դրամատուրգ և թարգմանիչ։ Ռուսասատանում առավել հայտնի է իր դետեկտիվ վեպերով։ Մասնակցել է բրիտանական Դետեկտիվ ակումբի հիմնադրմանը։ Առաջին կանանցից մեկն է, ով գիտական աստիճան է ստացել Օքսֆորդում։ Պիտեր Ուիմզիի հեղինակն է։ Եղել է Լյուսի Մալեսոնի մոտիկ ընկերուհին։